**ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ Ν.ΕΒΡΟΥ**

**Τμήμα: Γ΄ Προσωπικού**

**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΩΝ-ΩΡΟΜΙΣΘΙΩΝ ΣΧΟΛ.ΕΤΟΣ 2023-2024**

Οι εκπαιδευτικοί που προσλαμβάνονται και τοποθετούνται στην Δ.Δ.Ε. Έβρου πρέπει να έχουν **συμπληρωμένα κατά την άφιξή τους** στη σχολική μονάδα τοποθέτησης τους τα κάτωθι δικαιολογητικά:

1. **Φωτοτυπία Αστυνομικής Ταυτότητας.**
2. **Aποδεικτικό ΑΦΜ.** Φωτοτυπία εκκαθαριστικoύ εφορίας ή βεβαίωση απόδοσης ΑΦΜ ή εκτύπωση σελίδας από το ΟΠΣΥΔ στην οποία αναγράφεται το ΑΦΜ.
3. **Αποδεικτικό ΑΜΚΑ.**Φωτοτυπία οποιουδήποτε εντύπου στο οποίο αναγράφεται το ΑΜΚΑ.
4. **Αποδεικτικό Αριθμού Μητρώου Ασφαλισμένου (ΑΜΑ) ΙΚΑ** φωτοτυπία πρώτης σελίδας του Βιβλιαρίου Υγείας.
5. **Φωτοτυπία I.B.A.N.**: της πρώτης σελίδας με πρώτο δικαιούχο τον ενδιαφερόμενο/η, (εάν είναι πρόγραμμα του ΕΣΠΑ ή Π.Δ.Ε. ο λογαριασμός πρέπει να είναι μόνο της Εθνικής Τράπεζας), οι αναπληρωτές/ωρομίσθιοι που προσλαμβάνονται μέσω **του Τακτικού Προγράμματος** μπορούν να μας προσκομίσουν φωτοτυπία IBANοποιαδήποτε Τράπεζας επιθυμούν.
6. **Βασικός τίτλος σπουδών.** Φωτοτυπία όπου αναγράφεται η ημερομηνία κτήσης. Σε περίπτωση ξενόγλωσσου πτυχίου χρειάζεται μετάφραση, αναγνώριση ισοτιμίας από Δ.Ο.Α.Τ.Α.Π./ΔΙ.Κ.Α.Τ.Σ.Α. και απολυτήριο Ελληνικού Λυκείου ως αποδεικτικό Ελληνομάθειας.
7. **Μεταπτυχιακό ή Διδακτορικό τίτλο σπουδών (φωτοτυπία)**. Στην περίπτωση κατοχής τίτλου από εκπαιδευτικό ίδρυμα του εξωτερικού ο εκπαιδευτικός πρέπει να προσκομίσει μετάφραση και την αναγνώριση ισοτιμίας από το Δ.Ο.Α.Τ.Α.Π./ΔΙ.Κ.Α.Τ.Σ.Α. Η αναγνώριση συνάφειας μεταπτυχιακού /διδακτορικού τίτλου σπουδών, γίνεται μετά από αίτηση του αναπληρωτή που χορηγείται από την υπηρεσία. Η αναγνώριση συνάφειας δεν αφορά αναπληρωτές που η κατοχή του τίτλου είναι προϋπόθεση για την πρόσληψη.
8. **Βεβαιώσεις Προϋπηρεσίες**. **Σύμφωνα με το άρθρο 180 του ν.4823/3-8-2021 δεν χρειάζεται η προσκόμιση διδακτικών προϋπηρεσιών που είναι καταχωρημένες στο Ο.Π.Σ.Υ.Δ. (κατάθεση της Εκτύπωσης της σελίδας προϋπηρεσίας του ΟΠΣΥΔ**  και της απόφαση/ανακοίνωση **χορήγησης ΜΚ** η το έντυπο του **ΑΔΚΥ** από την προηγουμένη Δ/ΝΣΗ εργασίας) Σε περίπτωση προϋπηρεσίας σε άλλους φορείς (εκτός των σχολικών μονάδων) πρέπει επιπροσθέτως να προσκομίζεται: βεβαίωση από τον φορέα απασχόλησης από την οποία να προκύπτει η νομική μορφή του φορέα και αν υπάγεται στο πεδίο εφαρμογής της παραγράφου 1 του άρθρου 7 του ν. 4354/2015.Επίσης να προκύπτει η ιδιότητα με την οποία υπηρέτησαν, η σχέση εργασίας, το ωράριο (πλήρες, ή μειωμένο) και η διάρκεια των προϋπηρεσιών ή φωτοτυπία των Συμβάσεων (οι οποίες εάν είναι Μίσθωση Έργου δεν αναγνωρίζονται σύμφωνα με το Ν.4354/2015 και δεν χρειάζεται να προσκομίζονται οι εν λόγω προϋπηρεσίες). Η αναγνώριση προϋπηρεσίας γίνεται μετά από αίτηση του αναπληρωτή που χορηγείται από την υπηρεσία.
9. **Φωτοτυπία τα ένσημα από το ΙΚΑ,** για τις προϋπηρεσίες που προσκομίζετε αντίστοιχα (μπορούν να εκτυπωθούν μέσω της ηλεκτρονικής ιστοσελίδας του ΕΦΚΑ).
10. **Ιατρικές Γνωματεύσεις Παθολόγου και Ψυχιάτρου (πρωτότυπες),** από Δημόσιες δομές Υγείας (Νοσοκομείο-Κέντρο Υγείας) είτε από Ιδιώτη Γιατρό, όπου να πιστοποιείται η υγεία και φυσική καταλληλότητα του υποψηφίου υπαλλήλου προκειμένου να ασκήσει διδακτικά καθήκοντα. Δε γίνονται δεκτές γνωματεύσεις που χρησιμοποιήθηκαν το προηγούμενο σχολικό έτος. Οι αναπληρωτές είναι υποχρεωμένοι να τις προσκομίσουν κατά την ημέρα πρόσληψης τους. Σε περίπτωση που δεν προσκομίσουν τις ανωτέρω γνωματεύσεις δε θα πραγματοποιηθεί η μισθοδοσία τους.
11. **Πιστοποιητικό Οικογενειακής Κατάστασης / σύμφωνο συμβίωσης.**
12. **Πιστοποιητικό Στρατολογίας τύπου Α** για άνδρες.
13. **Βεβαιώσεις φοίτησης τέκνου σπουδάζοντος** (άνω των 18 ετών και 24 ετών) σε ΑΕΙ-ΣΕΙ-ΙΕΚ, για την χορήγηση επιδόματος τέκνου **μαζί με την αίτηση χορήγησης επιδόματος**
14. **Πιστοποιητικό Α/θμιας Υγειονομικής Επιτροπής από ΚΕ.Π.Α** σε περίπτωση που ο εκπαιδευτικός ανήκει σε ειδική κατηγορία ( ποσοστό αναπηρίας 67% και άνω, μεσογειακή αναιμία, σκλήρυνση κατά πλάκας).
15. **Πιστοποιητικό πολυτεκνικής ιδιότητας** για πολύτεκνο εκπαιδευτικό και για **τρίτεκνο** πιστοποιητικό οικογενειακής κατάστασης ή οποιοδήποτε άλλο αποδεικτικό έγγραφο.

Οι αναπληρώτριες εκπαιδευτικοί που έχουν παιδί ηλικίας έως δύο (02) ετών καθώς μπορούν: α) να αιτηθούν τη χρήση μειωμένου διδακτικού ωραρίου κατά δύο ώρες την εβδομάδα από το υποχρεωτικό διδακτικό ωράριο (με την προϋπόθεση ότι δεν έχει γίνει χρήση της άδειας ανατροφής τέκνου του αρθ.26 του ν. 4599/2019)

 **Επίσης οι εκπαιδευτικοί είναι υποχρεωμένοι να ενημερώνουν το τμήμα αναπληρωτών κατά τη διαδικασία ανάληψης υπηρεσίας μετά από την υπογραφή της πράξης ανάληψης στο σχολειό τοποθέτησης στο τηλ. 2551355383**

**Από το site της υπηρεσίας μας μπορείτε να βρείτε τα παρακάτω έντυπα:**

1. **ΔΕΛΤΙΟ ΑΠΟΓΡΑΦΗΣ ΑΝΑΠΛΗΡΩΤΗ**

**2..Αίτηση κατάθεσης δικαιολογητικών**

**3.Αίτηση αναγνώρισης συνάφειας μεταπτυχιακό ή διδακτορικού.**  Εφιστούμε την προσοχή σας στο εξής: Η προσμέτρηση του μεταπτυχιακού για μισθολογική εξέλιξη θα αρχίσει από την ημερομηνία υποβολής της αίτησης σας. Οι κάτοχοι μεταπτυχιακών τίτλων σπουδών προωθούνται κατά δύο (2) Μ.Κ. ενώ οι κάτοχοι διδακτορικού διπλώματος κατά έξι (6) Μ.Κ. Απαραίτητη προϋπόθεση για την κατάταξη στα προωθημένα Μ.Κ. είναι η συνάφεια του περιεχομένου των μεταπτυχιακών τίτλων με το αντικείμενο απασχόλησης του εκπαιδευτικού. Σύμφωνα με τον Ν.4354/2015 (176/Α΄) το χρονικό διάστημα από 01-01-2016 έως 31-12-2017 δεν λαμβάνεται υπόψη για μισθολογική εξέλιξη.

**4. Αίτηση αναγνώρισης προϋπηρεσίας**

**5.Υπεύθυνη δήλωση του Ν.1599/1986** ότι για την εν λόγω προϋπηρεσία δεν έλαβα σύνταξη, αποζημίωση ή άλλο βοήθημα αντί σύνταξης, δεν ασκώ εμπορία κατ΄επάγγελμα και δεν ασκείται ποινική δίωξη σε βάρος μου κλπ (παρέχεται από την υπηρεσία)